**Записник од 2-рата Седница на Совет на Општина Берово**

Одделение за правни и општи работи

Одделение за правни и општи работи

Општина Берово

 **З А П И С Н И К**

 ***Од 2-рата седница на Советот на Општина Берово одржана на ден 12.11.2021 година во салата а венчавки во Општина Берово со почеток во 08:00 часот*.**

 Седницата ја отвори и со неа раководеше Претседателот на Советот на Општина Берово Стево Суџуковиќ.

 Од вкупно 15 Советници на седницата присуствуваа 15 Советници и тоа: Стево Суџуковиќ, Славица Фурнаџиска, Владо Методиев, Емилија Корчовска, Гоце Ружински, Глигорчо Крстовски, Герасим Гриовски, Марија Буровска,Петар Ружински, Ангела Здравковска, Наташа Ваканска, Викторија Спенџарска Стеен, Виолета Марковска Димовска, Александар Мишовски и Дејан Механџиски.

 На седницата присуствуваа Градоначалник Звонко Пекевски, раководителот на одделението управување со човечки ресурси Емилија Ваканска, како правна поддршка.

 Претседателот на Совет на Општина Берово, Стево Суџуковиќ, за работа на 2-рата Седница на Совет на Општина Берово го предложи следниот:

**ПРЕДЛОГ ДНЕВЕН РЕД**

1. Записник од 1-та конститутивна седница конститутивна на Совет на Општина Берово;
2. Предлог Решение за избор на претседател и членови на Комисијата за мандатни прашања, избор и именувања;
3. Предлог Решение за избор на претседател и членови на Комисијата за финансирање, буџет и локален економски развој;
4. Предлог Решение за избор на претседател и членови на Комисијата за урбанизам, комунални дејности и заштита на животната средина;
5. Предлог Решение за избор на претседател и членови на Комисијата за општествени дејности;
6. Предлог Решение за избор на претседател и членови на Комисијата за статут и прописи;
7. Предлог Решение за избор на претседател и членови на Комисијата за еднакви можности;
8. Предлог Решение за избор на претседател и членови на Комисијата за јавни дејности;
9. Предлог Решение за избор на претседател и членови на Комисијата за одбележување на празници и доделување на награди и признанија;
10. Предлог Одлука за формирање на партиципативно тело од областа на урбанизмот во Општина Берово;
11. Предлог Решение за формирање на Комисија за процена на штети од природни непогоди и други несреќи на подрачјето на Општина Берово;
12. Предлог Решение за избор на претседател и членови на Комисијата за заштита на правата на пациентите;
13. Предлог Р Е Ш Е Н И Е за именување на координатори и заменик координатори на советничките групи при Советот на Општина Берово;
14. Предлог План на програми за развој за 2022 – 2024 година;
15. Предлог О Д Л У К А за давање на согласност за одобрување на финансиски средства за учество на Општина Берово во реализација на проектот “Штип и Берово заедно за подобрување на условите за живеење за Ромската заедница”;
16. Предлог Измени и дополнувања на Буџетот на Општина Берово за 2021 година;
17. К1 – Квартален извештај за извршување на буџетот на Општина Берово за извештаен период за квартал од 01.01 – 30.09.2021 година (трет квартал);
18. К2 – Квартален извештај за достасани ненамирени обврски за извештаен период за квартал од 01.01 – 30.09.2021 година (трет квартал);
19. К3 – Квартален извештај за промените на состојбата на секое задолжување на општините и јавните претпријатија основани од општините за извештаен период за квартал од 01.01 – 30.09.2021 година (трет квартал);
20. Предлог Измена и дополнување на Програмата (ЈД, Ј6 и ЈФ) за изградба,реконструкција и одржување на локални патишта и улици во Општина Берово во 2021 година;
21. Предлог О Д Л У К А за давање согласност за преземање дејствија за реконструкција и санација на Спомен костурница на паднати борци во НОБ;
22. Предлог Решение за разрешување и именување на член на Управниот одбор на ЈЗУ „Здравствен дом“ – Берово;
23. Барања од институции и граѓани;
24. Советнички иницијативи и прашања.

 Предложениот дневен ред е ставен на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоен следниот:

**ДНЕВЕН РЕД**

1. ***Записник од 1-та конститутивна седница конститутивна на Совет на Општина Берово;***

 Претседателот на Совет, Стево Суџуковиќ отвори расправа по предложената точка. Бидејќи никој од советниците не се јави за збор, немаше забелешки по истата,претседателот ја стави точката на гласање и **со 15 гласа ЗА, нема советници кои гласале ПРОТИВ и нема ВОЗДРЖАНИ советници** е усвоен *Записник од 1-та конститутивна седница конститутивна на Совет на Општина Берово;*

1. ***Предлог Решение за избор на претседател и членови на Комисијата за мандатни прашања, избор и именувања;***

 Советничката Славица Фурнаџиска, како претставник од советничката група на СДСМ, даде предлог советникот Гоце Ружински да биде претседател на комисијата за мандатни прашања, а за членови ги предложи советниците Глигорчо Крстовски и Емилија Корчовска. Советникот Александар Мишовски за членови на комисијата ги предложи советниците Ангела Здравковска и Александар Мишовски. Претседателот на Совет, Стево Суџуковиќ, ги даде предлозите на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоено *Решение за избор на претседател и членови на Комисијата за мандатни прашања, избор и именувања,* и тоа:

1. Гоце Ружински – претседател
2. Глигорчо Крстовски – член
3. Емилија Корчовска – член
4. Ангела Здравковска – член
5. Александар Мишовски – член

 Претседателот на Совет,Стево Суџуковиќ, ги повика членовите на комисијата за мандатни прашања,избор и именувања да се повлечат од седницата и заеднички да се договорат за предлозите за претседатели и членови на останатите комисии кои треба да се формираат.

После одржаната расправа на комисијата, Седницата продолжи со работа и да расправа по предложениот дневен ред.

1. ***Предлог Решение за избор на претседател и членови на Комисијата за финансирање, буџет и локален економски развој;***

 Претседателот на Совет,Стево Суџуковиќ, даде збор на претседателот на Комисијата за мандатни прашања , избор и именувања, Гоце Ружински, кој ги предложи советниците:

1. Славица Фурнаџиска – претседател

2. Гоце Ружински – член

3. Владо Методиев– член

4. Петар Ружински – член

5. Виолета Марковска-Димовска – член

 Претседателот на Совет, Стево Суџуковиќ, ги даде предлозите на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоено *Решение за избор на претседател и членови на Комисијата за финансирање, буџет и локален економски развој;*

***4. Предлог Решение за избор на претседател и членови на Комисијата за урбанизам, комунални дејности и заштита на животната средина;***

 Претседателот на Совет,Стево Суџуковиќ, даде збор на претседателот на Комисијата за мандатни прашања , избор и именувања, Гоце Ружински, кој ги предложи советниците:

1. Гоце Ружински – претседател

2. Герасим Гриовски – член

3. Емилија Корчовска– член

4. Викторија Спенџарска Стеен – член

5. Дејан Механџиски – член

 Претседателот на Совет, Стево Суџуковиќ, ги даде предлозите на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоено *Решение за избор на претседател и членови на Комисијата за урбанизам, комунални дејности и заштита на животната средина;*

***5. Предлог Решение за избор на претседател и членови на Комисијата за општествени дејности;***

 Претседателот на Совет,Стево Суџуковиќ, даде збор на претседателот на Комисијата за мандатни прашања , избор и именувања, Гоце Ружински, кој ги предложи советниците:

1. Герасим Гриовски – претседател

2. Стево Суџуковиќ – член

3. Владо Методиев– член

4. Петар Ружински – член

5. Виолета Марковска Димовска – член

 Претседателот на Совет, Стево Суџуковиќ, ги даде предлозите на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоено *Решение за избор на претседател и членови на Комисијата за општествени дејности;*

***6. Предлог Решение за избор на претседател и членови на Комисијата за статут и прописи;***

 Претседателот на Совет,Стево Суџуковиќ, даде збор на претседателот на Комисијата за мандатни прашања , избор и именувања, Гоце Ружински, кој ги предложи советниците:

1. Стево Суџуковиќ – претседател

2. Марија Буровска – член

3. Глигорчо Крстовски– член

4. Наташа Ваканска – член

5. Дејан Механџиски – член

 Претседателот на Совет, Стево Суџуковиќ, ги даде предлозите на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоено *Решение за избор на претседател и членови на Комисијата за статут и прописи;*

***7. Предлог Решение за избор на претседател и членови на Комисијата за еднакви можности;***

 Претседателот на Совет,Стево Суџуковиќ, даде збор на претседателот на Комисијата за мандатни прашања , избор и именувања, Гоце Ружински, кој ги предложи советниците:

1. Виолета Марковска Димовска – претседател

2. Викторија Спенџарска Стеен – член

3. Наташа Ваканска – член

4. Марија Буровска – член

5. Емилија Корчовска – член

 Претседателот на Совет, Стево Суџуковиќ, ги даде предлозите на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоено *Решение за избор на претседател и членови на Комисијата за еднакви можности;*

***8. Предлог Решение за избор на претседател и членови на Комисијата за јавни дејности***;

 Претседателот на Совет,Стево Суџуковиќ, даде збор на претседателот на Комисијата за мандатни прашања , избор и именувања, Гоце Ружински, кој ги предложи советниците:

1. Марија Буровска – претседател

2. Стево Суџуковиќ – член

3. Герасим Гриовски – член

4. Викторија Спенџарска Стеен – член

5. Дејан Механџиски – член

 Претседателот на Совет, Стево Суџуковиќ, ги даде предлозите на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоено*Решение за избор на претседател и членови на Комисијата за јавни дејности;*

***9. Предлог Решение за избор на претседател и членови на Комисијата за одбележување на празници и доделување на награди и признанија;***

 Претседателот на Совет,Стево Суџуковиќ, даде збор на претседателот на Комисијата за мандатни прашања , избор и именувања, Гоце Ружински, кој ги предложи советниците:

1. Владо Методиев – претседател

2. Глигорчо Крстовски – член

3. Стево Суџуковиќ – член

4. Ангела Здравковска – член

5. Александар Мишовски – член

 Претседателот на Совет, Стево Суџуковиќ, ги даде предлозите на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоено *Решение за избор на претседател и членови на Комисијата за одбележување на празници и доделување на награди и признанија;*

***10. Предлог Одлука за формирање на партиципативно тело од областа на урбанизмот во Општина Берово;***

 Претседателот на Совет,Стево Суџуковиќ, даде збор на претседателот на Комисијата за мандатни прашања , избор и именувања, Гоце Ружински, кој ги предложи советниците:

* 1. Герасим Гриовски - (член на Совет);
	2. Викторија Спенџарска Стеен - (член на Совет);
	3. Димитар Стамболиски - (член на месна самоуправа за село Владимирово);
	4. Бранко Ужевски - (член на Здружение на граѓани);
	5. Горан Ружински - (член на здружение на стручни лица од областа на урбанизмот);
	6. Лилјана Арнаутовска-(член на здружение на стручни лица од областа на урбанизмот);
	7. Коста Бугариновски - вработен во Општина Берово.

 Претседателот на Совет, Стево Суџуковиќ, ги даде предлозите на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоена *Одлука за формирање на партиципативно тело од областа на урбанизмот во Општина Берово;*

***11. Предлог Решение за формирање на Комисија за процена на штети од природни непогоди и други несреќи на подрачјето на Општина Берово;***

 Претседателот на Совет,Стево Суџуковиќ, даде збор на претседателот на Комисијата за мандатни прашања , избор и именувања, Гоце Ружински, кој ги предложи советниците:

 1. Катерина Михајлоска- претседател

 2. Марија Андовска - член

 3. Зоран Аговски- член

 4. Марија Фурнаџиска - ­член

 5. Љупчо Симоновски- член

 6. Љупка Стаменковска - член

 7. Владо Стоиловски - член

 Претседателот на Совет, Стево Суџуковиќ, ги даде предлозите на гласање и со 15 гласа ЗА, нема советници кои гласале ПРОТИВ, нема ВОЗДРЖАНИ советници, е усвоено *Решение за формирање на Комисија за процена на штети од природни непогоди и други несреќи на подрачјето на Општина Берово;*

***12. Предлог Решение за избор на претседател и членови на Комисијата за заштита на правата на пациентите;***

 Претседателот на Совет,Стево Суџуковиќ, даде збор на претседателот на Комисијата за мандатни прашања , избор и именувања, Гоце Ружински, кој ги предложи советниците:

1. Милка Суџуковиќ – претседател;
2. Весна Коловска – член;
3. Тамара Самарџиска – член;
4. Емилија Попова – член;
5. Наташа Нешовска- член;
6. Маја Милошовска – член;
7. Александар Мановски – член;
8. Елизабета Пачемска- член;
9. Бојан Радински – член;
10. Гордана Ужевска – член;
11. Татјана Здравковска – член.

 Претседателот на Совет, Стево Суџуковиќ, ги даде предлозите на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоено*Решение за избор на претседател и членови на Комисијата за заштита на правата на пациентите;*

 ***13.Предлог Р Е Ш Е Н И Е за именување на координатори и заменик координатори на советничките групи при Советот на Општина Берово;***

 Претседателот на Совет,Стево Суџуковиќ, отвори расправа по предложената точка и даде збор на советничката група на СДСМ, кои дадоа предлог:

* Славица Фурнаџиска -координатор,
* Марија Буровска - заменик координатор

на советничката група на СДСМ.

Советничката групана ВМРО-ДПМНЕ даде предлог:

* Петар Ружински - координатор,
* Виолета Марковска Димовска - заменик координатор

 на советничката група на ВМРО-ДПМНЕ.

Претседателот на Совет,Стево Суџуковиќ, ги стави дадените предлози на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоено*Р Е Ш Е Н И Е за именување на координатори и заменик координатори на советничките групи при Советот на Општина Берово;*

***14. Предлог План на програми за развој за 2022 – 2024 година;***

 Координаторот на советничката група на ВМРО-ДПМНЕ, Петар Ружински, побара информација дали советниците имат право да дадат предлог точка на дневен ред да се разгледува на Седница на Советот, на што Градоначалникот Звонко Пекевски образложи дека секој советник има право да предложи точка на дневен ред,дури може и да се предложи и н асамата седница на Совет, но ако е од материјална расправа би требало истата да биде доставена пред одржувањето на Седницата, за да може да се разгледа од страна на комисиите и да се одлучи како би се постапило по истата.

 Конкретно за предложената точка *Предлог План на програми за развој за 2022 – 2024 година*, градоначалникот образложи дека законска обврска на општината е најдоцна до 20.10. во тековната година да достави до Советот предлог план за развојни програми за наредна година, за истите да бидат разгледани и усвоени најдоцна до 15.11. во тековната година. Но заради изборниот процес, а да се запази законскиот предвидениот рок, предлог планот за развојни програми беше доставен до советниците од претходниот состав, а се разгледува и усвојува од новиот состав на Советото на Општина Берово. Градоначалникот образложи што предвидува овој план, а исто така извести дека дадените проекти се веќе во фаза на реализација, планот е само продолжување на реализацијата на проектите. Изготвувачот на предлог планот за развојни програми, раководителот на Одделението за ЛЕР, Ѓорѓи Пеовски,детално образложи пред советниците кои се проекти се предвидени во самиот план.

 Советничката Виолета Марковска Димовска праша дали вредноста од 800 000 евра останува иста или има измени и дали во проектот има и дополнителни ромски куќи кои би се реконструирале. Пеовски образложи дека сумата од 800 000 евра од Европската Унија останува иста, се зголемува сумата на проектот за учество на општините и истата изнесува 890 000евра, а се однесува на 15 ромски куќи, онолку колку што се предвидени во апликацијата.

Советничката Ангела Здравковска праша дали се знае кои куќи се опфатени во апликацијата за реконструкција? На што Пеовски одговори дека се знае кои куќи ги опфаќа проектот, а доколку се заинтересирани советниците може да им се достави список со тие куќи, како и техничка спецификација за да се види реалната состојба на објектите.

Советничката Славица Фурнаџиска им сугерираше на советниците дека општина Берово е транспарентна општина и од таа гледна точка секој кој е заинтересиран може да дојде во Одделението за ЛЕР во Општина Берово и да се запознае со сите информации околу проектот.

 Советничката група на ВМРО-ДПМНЕ побараа пауза за координација во врска со предложената точка.

 По завршувањето на паузата, Претседателот на Совет, Стево Суџуковиќ, ја стави предложената точка на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоен *План на програми за развој за 2022 – 2024 година;*

***15.*** ***Предлог О Д Л У К А за давање на согласност за одобрување на финансиски средства за учество на Општина Берово во реализација на проектот “Штип и Берово заедно за подобрување на условите за живеење за Ромската заедница”;***

 Претседателот на Совет, Стево Суџуковиќ,отвори расправа по дадената точка и даде збор на изготвувачот на проектот, Ѓорѓи Пеовски, кој даде објаснување за советниците.Никој од советниците не се јави за збор , па се премина на гласање. **Со 15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоена *О Д Л У К А за давање на согласност за одобрување на финансиски средства за учество на Општина Берово во реализација на проектот “Штип и Берово заедно за подобрување на условите за живеење за Ромската заедница”;*

***16. Предлог Измени и дополнувања на Буџетот на Општина Берово за 2021 година;***

 Претседателот на Совет, Стево Суџуковиќ,отвори расправа по дадената точка и даде збор на одговорниот сметководител во Одделението за финансиски прашања, Татјанка Муртовска, која даде детално објаснување по ставки, со што им се објасни на советниците каде се има измени во Буџетот и за што се тие измени направени.

 За збор се јави советничката Виолета Марковска Димовска каде побара за во иднина да се дава текстуално објаснување под самите табели каде и зошто се направени измените и дополнувањата и за буџетот и за кварталните извештаи, за да се знае на што се однесуваат истите. На тоа Муртовска одговори дека такво објаснување дополнително не може да се даде, од причина што буџетот и кварталните извештаи се изработуваат според програма, и самата програма не дава можност за дополнително објаснување. Имено, заради тоа се формираат комисиите во Советот, каде што се разгледуваат и дискутираат точките од дневен ред, па после тоа се презентираат на седниците на совет.

 Советничката Славица Фурнаџиска истакна дека, од претходно искуство во Советот на Општина Берово, секогаш извештаите се прикажуваат на транспарентен начин и нема потреба од текстуално објаснување, бидејќи комисиите се состануваат и тогаш се разгледуваат извештаите и се одлучува по истите.

 Никој друг од советниците не се јави за збор, па се премина на гласање и **со 8 гласа ЗА, нема советници кои гласале ПРОТИВ, и 7 ВОЗДРЖАНИ советници,** се усвоени *Измени и дополнувања на Буџетот на Општина Берово за 2021 година;*

***17. К1 – Квартален извештај за извршување на буџетот на Општина Берово за извештаен период за квартал од 01.01 – 30.09.2021 година (трет квартал);***

 Претседателот на Совет, Стево Суџуковиќ,отвори расправа по дадената точка и даде збор на одговорниот сметководител во Одделението за финансиски прашања, Татјанка Муртовска, која даде детално објаснување по ставки. Никој од советниците не се јави за збор, па се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоен *К1 – Квартален извештај за извршување на буџетот на Општина Берово за извештаен период за квартал од 01.01 – 30.09.2021 година (трет квартал);*

***18. К2 – Квартален извештај за достасани ненамирени обврски за извештаен период за квартал од 01.01 – 30.09.2021 година (трет квартал);***

 Претседателот на Совет, Стево Суџуковиќ,отвори расправа по дадената точка и даде збор на одговорниот сметководител во Одделението за финансиски прашања, Татјанка Муртовска, која даде детално објаснување по ставки. Никој од советниците не се јави за збор, па се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоен*К2 – Квартален извештај за достасани ненамирени обврски за извештаен период за квартал од 01.01 – 30.09.2021 година (трет квартал);*

***19. К3 – Квартален извештај за промените на состојбата на секое задолжување на општините и јавните претпријатија основани од општините за извештаен период за квартал од 01.01 – 30.09.2021 година (трет квартал);***

 Претседателот на Совет, Стево Суџуковиќ,отвори расправа по дадената точка и даде збор на одговорниот сметководител во Одделението за финансиски прашања, Татјанка Муртовска, која даде детално објаснување по ставки. Никој од советниците не се јави за збор, па се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоен*К3 – Квартален извештај за промените на состојбата на секое задолжување на општините и јавните претпријатија основани од општините за извештаен период за квартал од 01.01 – 30.09.2021 година (трет квартал);*

***20. Предлог Измена и дополнување на Програмата (ЈД, Ј6 и ЈФ) за изградба,реконструкција и одржување на локални патишта и улици во Општина Берово во 2021 година;***

 Претседателот на Совет, Стево Суџуковиќ,отвори расправа по дадената точка и даде збор на Раководителот на Одделението за комунални дејности и заштита на животната средина, Ванчо Димовски, кој истакна дека овие измени на програмата се по 4ти пат, а измената се однесува на додавање на крак од ул„Козара“во Берово која е веќе постоечка улица, не е новопробиена улица, за која нема измени во вредноста. Додавањето на крак од ул„Козара“ е од причина што за таа улица има изготвен проект, а за улицата „Гоце Делчев“ во с.Ратево која е тргната од програмата иако е планирана,сеуште нема изработено проект и за да се искористат средствата, истите се пренамнеуваат за реализација на оваа улица.

Претседателот на Совет,Стево Суџуковиќ, ги стави дадените предлози на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоена *Измена и дополнување на Програмата (ЈД, Ј6 и ЈФ) за изградба,реконструкција и одржување на локални патишта и улици во Општина Берово во 2021 година;*

***21. Предлог О Д Л У К А за давање согласност за преземање дејствија за реконструкција и санација на Спомен костурница на паднати борци во НОБ;***

 Претседателот на Совет, Стево Суџуковиќ,отвори расправа по дадената точка и даде збор на Раководителот на Одделението за јавни дејности, Биљана Марковска, која даде објаснување за предложениот проект за реконструкција и санација на Спомен костурницата на паднатите борци во НОБ. Советникот Дејан Механџиски праша дали соодветно стручно лице ќе ја изведува реконструкцијата и дали ќе има промена на името на спомен обележјето? На тоа Марковска одговори дека преку тендерска постапка ќе се утврди изведувачот, а името не смее да се менува. Никој друг не се јави за збор, па се премина на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоена *О Д Л У К А за давање согласност за преземање дејствија за реконструкција и санација на Спомен костурница на паднати борци во НОБ;*

***22. Предлог Решение за разрешување и именување на член на Управниот одбор на ЈЗУ „Здравствен дом“ – Берово;***

 Претседателот на Совет, Стево Суџуковиќ,отвори расправа по дадената точка и истакна дека поради истекување на мандатот на член на Управниот одбор во ЈЗУ„Здравствен дом“Берово, Стојан Предарски, потребно е да се именува лице кое го исполнува условот да биде дипломиран правник,економист или здравствен работник-доктор со најмалку 5 години работно искуство. За збор се јави координаторот на советничката група на СДСМ, Славица Фурнаџиска, која даде предлог член на Управен одбор на ЈЗУ„Здравствен дом“Берово да биде Јулија Рушковска- дипломиран економист. Советничката Викторија Спенџарска Стеен даде предлог член на Управен одбор на ЈЗУ„Здравствен дом“Берово да биде Емилија Димовска,дипломиран економист, но поради судир на интереси, бидејќи лицето е вработено во институцијата, предлогот е повлечен. Друг предлог немаше. Претседателот на Совет, Стево Суџуковиќ,предлогот Јулија Рушковска да биде член на Управен одбор во ЈЗУ„Здравствен Дом“Берово именуван од Советот на Општина Берово, го стави на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоено ***Решение за разрешување и именување на член на Управниот одбор на ЈЗУ „Здравствен дом“ – Берово;***

***23. Барања од институции и граѓани;***

***1.Барање од Билјана Мешиќ***

 Советот на Општина Берово на 2-рата Седница одржана на ден 12.11.2021 година го разгледа Барањето за реконструкција на ул„Козара“ во Берово, примено во Општина Берово со бр.09-3366/1 од 21.09.2021 година и донесе З А К Л У Ч О К дека на дневен ред на 2-рата Седница на Совет на Општина Берово беше ставена точка за Измена и Дополнување на Програмата за изградба,реконструкција и одржување на локални патишта и улици во Општина Берово, во која е ставена и улицата „Козара“ во Берово и во согласност со временските услови ќе биде започната постапка за нејзина соодветна реконструкција.

***2.Барање за доделување на финансиски средства за лекување во странство од Наталија Чичаковска;***

 Советот на Општина Берово на 2-та Седница одржана на ден 12.11.2021 година го разгледа Барањето за доделување на финансиски средства за лекување во странство примено во Општина Берово со Бр.09-3669/1 од 26.10.2021 година и донесе З А К Л У Ч О К дека по извршениот увид во Правилникот за критериумите, постапката и реализација на трансфери по поднесени барања за еднократна парична помош на физички лица со Бр.09-511/1 од 12.02.2019 година, советниците при Советот на Општина Берово едногласно сметаат дека на Барателот е потребно да му се одобри максималниот износ на средства во висина од 30.000,00 денари, за лекување во странство на нејзината ќерка Стефанија Чичаковска, по предходно доставена медицинска документација од која може да се утврди дека лицето се упатува на таков вид на лекување/рехабилитација.Во врска со истото барателот е должен до Советот на Општина Берово да достави дополнување на медицинската документација, за да може да се пристапи кон изготување на Решението за доделување на финансиски средства.

1. ***Советнички иницијативи и прашања;***
2. ***Иницијатива од советникот Ангела Здравковска;***

 Мојата иницијатива е генерален проблем и на Општината како орган на управување и на самите граѓани. Се работи за Буклиовската куќа во централното градско подрачје , која претставува објект од преголем ризик за безбедноста на секој од нас кој минува покрај неа. Во тоа маало покрај големиот број на дечиња, поминуваат и многу туристи и локално население. Од круцијално значење е да се реши состојбата на таа куќа, која е во постепен распад, а најпогоден, според мене, би бил да стане културно обележје на град Берово.

 Јас истражував на кој начин би можел да се реши овој проблем и наидов на податоци за куќа од таков вид, која се наоѓа во Ново Село, Штип, која имала повеќе наследници,и за која Владата заедно со Министерството за култура, ја откупуваат куќата, па потоа ја отстапиле на Управата за заштита на споменици од културата, и куќата добива свое културолошко традиционално обележје. На тој начин е решен проблемот со куќата и е започната постапка за реставрација на објектот. Втор начин би бил да се стапи во контакт со сосопствениците кои се неколкумина(околу 18) во нашиот случај и да се најде компромис можеби преку право на првенствено купување. И, третиот начин би бил локален референдум, кој подетално би се разгледал, а во согласност со Закон за референдум и други облици на непосредно изјаснување на граѓаните.

 Државата, ние - како Совет на општина Берово и Општина Берово треба да препознаеме нешто што мора да биде заштитено и обновено како сведок на минатото.

Бидејќи Градоначалникот Звонко Пекевски беше присутен на Седницата на Совет, даде свој став и размислување по предложената иницијатива и истакна дека од почетокот на неговиот претходен мандат, односно од 2017 година, овој проблем е неколкупати пробано да се реши. Имено, ние како општина се обративме до Управата за заштита на културното наследство, бидејќи куќата е заштитена и за секоја интервенција на таа куќа е потребна дозвола од Управата, и од аспект на нејзина заштита, Управата го одбива нашето барање за било какви интервенции врз објектот, а дополнителен проблем е тоа што самата куќа излегува на јавна површина и ја загрозува безбедноста на секој од нас кој минува покрај неа. Ние како општина, моментално единствено што можеме да направиме е едната коловозна лента од улицата да ја затвориме и заградиме за движење. Излагањето на советничката Здравковска во врска со истакнатите можности за решавање на проблемот, не ми се познати, но можеме да се обидеме да стапиме во контакт со лица од Општина Штип да видиме на кој начин е водена постапката за куќата во нивното подрачје, па да се разгледаат можностите за конечно решавање на овој горлив проблем за нашиот град.

 Советничката Виолета Марковска Димовска го искористи присуството на градоначалникот Пекевски и побара од Одделението за урбанизам при општина Берово во врска со улицата зад поранешната стоковна куќа во Берово, конкретно улица на која се наоѓаат куќите на Шојката, на Новоселски, на Кажлевски, да се достави информација што е проблемот со таа улица, на кој начин би се решиле имотно-правните односи, дали може да се обезбеди пристап до самите куќи, бидејќи ова е проблем подолго време на жителите на овој дел од градот, а сепак се работи за дел кој е во централното градско подрачје. На тоа градоначалникот Пекевски образложи дека подетални информации во врска со овој проблем треба да даде стручно лице од Одделението за урбанизам.

 Точките на дневен ред се изцрпени и седницата е завршена во 12 часот и 15 минути.

 На крајот од седницата Претседателот Суџуковиќ се заблагодари на Советниците за присуството.

 Усвоен со

Бр.09-4086/1

 30.11.2021 година

Берово

*Записничар, Претседател на Совет,*

 *Благородна Рунтевска Стево Суџуковиќ*

 *\_\_\_\_\_\_\_\_\_\_\_\_\_\_\_\_\_\_\_\_* М.П. \_\_\_\_\_\_\_\_\_\_\_\_\_\_\_\_\_\_\_

 (*потпис) (потпис)*